**II. JÁNOS PÁL KATOLIKUS KOLLÉGIUM ÉS SZAKKOLLÉGIUM**

**2018/2019. tanév I. félév**

**nappali tagozat**

|  |  |  |  |  |
| --- | --- | --- | --- | --- |
| Tantárgy neve: Keresztény antropológia és társadalomtudomány SBANXX0017 | | | | |
| **Kredit:** | **Félévek száma:**  I. | **Heti**  **óraszám:**  2 | **Óratípus:**  Előadás X  Szeminárium   Gyakorlat | **Értékelés:**  Kollokvium   Gyakorlati jegy X |
| A szakkollégiumi kurzusok célja, hogy a különböző szakokon tanulmányokat folytató szakkollégisták rendelkezzenek egy közös gondolkozási alappal, amely megalapozza keresztény értékrendjüket és felkészíti őket a közéletre, illetve segíti őket, hogy jobban kommunikáljanak egymással és másokkal. A kötelező kurzusok megalapozzák a Szakkollégium által kínált keresztény társadalmi alternatívát. A választható kurzusok meghirdetésekor is arra törekszünk, hogy az interdiszciplináris témák kerüljenek kiírásra, mivel a szakkollégisták különböző karokon és szakokon folytatnak tanulmányokat.  Külön figyelmet szentelünk az előadásokban arra, hogy bemutassuk az ember védelmében megfogalmazott keresztény szociális tanítást, hirdetve nemcsak az emberi javak Istentől való rendeltetését, a szolidaritásra épülő, elnyomás nélküli társadalmi rendet, hanem a vallási és lelki természetű értékek szükségességét is, mind a társadalmi, mind a személyre vonatkozó igazságosság megvalósulásában.  A kurzus feladata bemutatni, hogy a kereszténység a harmadik évezredben is az emberi személy egyediségének és megismételhetetlenségének hirdetőjeként és őrzőjeként arra törekszik, hogy az evangélium szociális üzenete ne maradjon csupán elmélet, hanem a cselekvés alapjává és motivációjává legyen. Ennek fényében mutatjuk be, hogy a kereszténység milyen válaszokat adott a különböző történelmi helyzetekben a szociális problémák megoldására.  **Tananyag:**   * Ki és mi az ember? Antropológiai alapok. (Az ember nyelvi léte, az ember szabad léte, az ember halálos léte, az ember történelmi léte, az ember társadalmi léte, az ember személyes léte, az ember transzcendens léte.) * Homo religiosus. Az ember eredendő vallásossága. Az Isten-kérdés megjelenése (Az Isten-ismeret határai). * Mit jelent hinni? A hit dimenziói. * Mítosz és üdvösségtörténet * Istenképek * Isten természetes megismerése és a természetfeletti hit és annak eredete * Szentírás (Biblia) * Jézus Krisztus személyéről és művéről * A bűn és a rossz problémája * „Sein zum Tode” - Az emberi lét halálhoz viszonyuló lét (M. Heidegger). A halál témája és megközelítése a különböző korokban és kultúrákban * „Férfinak és nőnek teremtette” - A nemek forradalma, a Gender és a kereszténység, a test teológiája * A hit és a tudomány kapcsolata * A fejlődéselmélet (evolúciós tan) és a teremtéstörténet összeegyeztethető-e? * Kereszténység és Egyház * A kereszténység hitbeli tanítása * A kereszténység erkölcsi tanítása (az élet védelme, szexuáletika, génetika, bioetika, szervtranszplantáció, szervadományozás, mint a felebaráti szeretet tette) * A Biblia szociális üzenete * Bevezetés a keresztény társadalometikába. A pápák szociális tanítása * A szociális munka az egyházban. A javaikat egymással megosztó első keresztényektől az egyházi fenntartású kórházakig és gondozó intézetekig * Szociális háló keresztény módra. Keresztény társadalmi, gazdasági és szociális elvek a modern korban * Munkahelyi spiritualitás és az üzleti vállalkozás ma * A kereszténység válasza a gazdasági, a morális és a kulturális válságra * Demokrácia, kereszténység és szabadság. A kereszténység és a közélet (politika) * A kereszténység közösségi dimenziója * Az ateizmus, mint filozófiai kérdés. Az ateizmusra adott keresztény ihletettségű filozófiai válasz * Felelősségünk a teremtett világért. Keresztény környezetvédelemi értékrend   **Számonkérés:** | | | | |
| **Szakirodalom:**  *Az Egyház társadalmi tanítása*. Bp.: SZIT, 2003.  Az Igazságosság és Béke Pápai Tanácsa: *Az Egyház társadalmi tanításának kompendiuma.* ANZENBACHER, Arno: Keresztény társadalometika. Bp.: SZIT, 2001.  BÜCHELE, Herwig: A keresztény hit és politikai ész. Budapest – Luzern:, 1991.  HÖFFNER, Joseph: Keresztény társadalmi tanítás. Bp.: SZIT, 2002.  KECSKÉS Pál: A keresztény társadalomszemlélet irányelvei. Bp.: Actio Catholica, 1944.  MUZSLAY István: Az Egyház szociális tanítása. Bp.: Márton Áron, 1977.  OCKENFELS, Wolfgang: Kis katolikus társadalomtan. Köln – Budapest, 1992.  TUBA Iván: Hűség és szabadság. Bp.: Jel, 2006.  VIRT László: Katolikus társadalmi alapértékek. Bp.: Márton Áron, 1999. | | | | |
| **Oktató: Dr. habil. Martos Levente Balázs PhD** | | | | |